open-index/open-wikipedia-markdown huggingface dataset:
კალინინგრადის წმინდა ადალბერტის კირხე

**კალინინგრადის წმინდა ადალბერტის კირხე** (; )  — ყოფილი კათოლიკური კირხე კალინინგრადში. მშენებლობა მიმდინარეობდა 1902-1904 წლებში. აგებულია ადალბერტ პრაღელის სახელზე, არქიტექტორ ფრიდრიხ ჰაიტმანის მიერ.

## ისტორია 
მშენებლობა დაიწყო 1902 წლის 16 ივლისს ქალაქის ახალ რაიონ ამალიენაუში. კირხე მდებარეობდა იმ ადგილზე სადაც ლავსკერის ხეივანი ქმნიდა მოსახვევს. აქვე მთავრდებოდა თავად ხეივანიც, რომელიც იწყებოდა დედოფალ ლუიზას სახელობის კირხედან. ჰუფენი და ამალიენაუ აღიქმებოდა, როგორც ქალაქის დამოუკიდებელი ნაწილები. 1901 წელს  ევანგელისტურმა საზოგადოებამ მიიღო დედოფალ ლუიზას სახელობის კირხე, ხოლო კათოლიკეებმა 1904 წელს შეიძინეს აღნიშნული კაპელა. 

კირხე ააშენა კენიგსბეგის უძრავი ქონებისა და მშენებლობის საზოგადოებამ. მშენებლობის ღირებულებამ შეადგინა 60 ათასი მარკა, შიდა აღჭურვილობა, საკურთხეველი და ზარი - კიდევ 40 ათასი მარკა. 

1904 წლის 14 ნოემბერს კირხე აკურთხეს. თავიდან ეს იყო მცირე კაპელა გოთიკურ სტილში ვიწრო კოშკით  ჩრდილოეთიდან და მცირე კონტრფორსებით სამი მხრიდან. მომავალში იგეგმებოდა კირხეს გაფართოება 250 კაცის ტევადობამდე. აღმოსავლეთ მხარეს ფანჯრის ნიშებში გამოსახული იყო წმინდა ადალბერტ პრაღელი.

1921 წელს ეკლესიის სასაფლაოზე დაკრძალეს კირხეს არქიტექტორი ფრიდრიხ ჰაიტმანი. 

1932 წელს კაპელას მიაშენეს დამატებითი ნაგებობა ჩრდილოეთიდან და სამხრეთიდან, ასევე მიაშენეს თანამედროვე კარიბჭე. მის კუთხეებში განთავსებული იყო დიდი მრგვალი ფანჯრები. ამავე წელს კაპელამ მიიღო წმინდა ადალბერტის კირხეს სტატუსი, რომელიც ითვლებოდა პრუსიის მფარველად. 

1939 წელს საკურთხეველი გადააკეთეს. 

1945 წლის აპრილში კენიგსბეგის შტურმის დროს კირხე დაზიანდა. ძირითადად დაზიანდა ახალი მინაშენები და კოშკის წვეტი. ომის შემდეგ შენობა გადაეცა ნ. პუშკოვის სახელობის ხმელეთის მაგნეტიზმის, იონოსფეროსა და რადიოტალღების გავრცელების ინსტიტუტს. შენობა შიგნიდან გადააკეთეს და ამოიყვანეს სამი სართული. 

ამჟამად შენობაში განთავსებულია ხმელეთის მაგნეტიზმის, იონოსფეროსა და რადიოტალღების გავრცელების ინსტიტუტის ადმინისტრაცია.

## ლიტერატურა
* В. И. Кулаков, А. П. Бахтин, А. П. Овсянов, Н. И. Чебуркин, «Памятники истории и культуры. Калининград», Москва, 2005, стр. 142 ISBN 5-902425-01-8

## რესურსები ინტერნეტში
* Kirchen und Sozialeinrichtungen in Königsberg (Кирхи и социально-бытовые учреждения Кёнигсберга 
* Балдур Кёстер «Здания Кёнигсберга»

კატეგორია:რუსეთის კულტურული მემკვიდრეობის ძეგლები კალინინგრადის ოლქში
კატეგორია:რუსეთის კათოლიკური ტაძრები
კატეგორია:XX საუკუნის ეკლესიები
პონარტის კირხე

**პონარტის კირხე** (; ) — ყოფილი ევანგელისტური კირხე კენიგსბეგში, აგებულია 1897 წელს. სახელწოდება მიიღო ქალაქის ერთ-ერთი უძველესი უბნის პონარტისაგან. ამჟამად მართლმადიდებლური ტაძარი, რომელიც აგებულია  ღვთისმშობლის შობის სახელზე.  

მიეკუთვნება რუსეთის მართლმადიდებელი ეკლესიის მოსკოვის საპატრიარქოს კალინინგრადის ეპარქიას.

## ისტორია 
კირხე ააშენეს პონარტის რაიონის ევანგელისტური თემის ხელმძღვანელის რობერტ ჰოფმანის დამსახურებით, რომელიც იყო შეფერდეკერისა და გრუბერის ოჯახების კუთვნილი ლუდის ქარხნის „პონარტის“ დირექტორი და ასევე პონარტის მკვიდრი. კირხე აკურთხეს 1897 წლის 23 ივლისს. 

აგურის ნაგებობას, რომელიც აგებულია ნეოგოთიკურ სტილში, ჩრდილო-დასავლეთ ნაწილში აქვს ოთხსართულიანი სამრეკლო და ფრონტონები აღმოსავლეთით და სამხრეთით. ნაგებობის ორ მხარეს კი განთავსებულია კონფორსტები. სამხრეთით განთავსებულია საკურთხევლის ნაწილი, რომელსაც ესაზღვრება შიფერდეკერების საგვარეულო სამარხი. კირხეს ჩრდილოეთ ნაწილში განლაგებულია ლამაზი ფრონტონი ხუთი ფანჯრით, აქვე განთავსებულია კარიბჭე, რომელიც გაერთიანებულია სამრეკლოს კოშკთან. აღმოსავლეთის მხარეს ფანჯრები ფართო და მაღალია. ორფერდა სახურავზე დაყენებული იყო  ფანარი მაღალი წვეტით (არაა შემონახული ჩვენს ეპოქამდე).

პირველი საეკლესიო ორღანი ქრისტიანულ ეკლესიაში მოიტანეს ქალაქის სინაგოგიდან. ისტრუმენტი მოქმედებდა 1929 წლამდე, ხოლო შემდეგ შეცვალეს ახლით, რომელიც იყო ცნობილი ჰანოვერული ფირმის „ფურტვენგლერი და ჰამერის“ ნამუშევარი (წარმატებით მუშაობს დღემდე).

1945 წლის აპრილის შტურმის შემდეგ მიყენებულმა მცირე დაზიანებებმა ხელი ვერ შეუშალა მასში ღვთისმსახურებას, რომელიც აღევლინებოდა ქალაქში დარჩენილი გერმანელებისათვის. მათი გადასახლების შემდეგ კირხე ჯერ საწყობად გამოიყენებოდა, ხოლო შემდეგ მასში მოქმედებდა სპორტული დარბაზი „შტორმი“.

1991 წელს პონარტის კირხე გადაეცა რუსეთის მართლმადიდებელ ეკლესიას. შენობა გაარემონტეს და 1992 წლის 21 სექტემბერს აკურთხეს როგორც ღვთისმშობლის შობის სახელობის ეკლესია.

## ლიტერატურა
* Альбинус Р. Лексикон города Кенигсберга и его окрестностей. — Леер, 1985. -На нем. яз.
* Бахтин А., Долизен Г. Забытая культура: Кирхи Северо-Восточной Пруссии. -Хузум, 1998. — На нем. яз.
* В. И. Кулаков, А. П. Бахтин, А. П. Овсянов, Н. И. Чебуркин, «Памятники истории и культуры. Калининград», Москва, 2005, стр. 136 ISBN 5-902425-01-8

კატეგორია:რუსეთის კულტურული მემკვიდრეობის ძეგლები კალინინგრადის ოლქში
კატეგორია:კალინინგრადის ტაძრები
ტექნიკის სახლი (კალინინგრადი)

**ტექნიკის სახლი** () — 2000-იან წლებში აღდგენილი ისტორიული ნაგებობა კალინინგრადში. მდებარეობს პროფესორ ბარანოვის ქუჩაზე.

## ისტორია 
1920 წლიდან კენიგსბერგში იმართება აღმოსავლური ბაზრობა. პირველად იგი გაიმართა კალინინგრადის ზოოპარკის ტერიტორიაზე. წარმატებული ბაზრობის გამო გადაწყდა იგი ყოველწლიურად გამართულიყო. ბაზრობის საჭიროებისათვის გადაწყვიტეს აეშენებინათ საგამოფენო შენობების კომპლექსი და პავილიონი. ამ კომპლექსიდან ერთ-ერთია ტექნიკის სახლი, რომელიც აგებულია 1924 წელს.

ნაცისტური მმართველობის პერიოდში ტექნიკის სახლს უწოდებდნენ შლაგეტერის სახლს, 1928 წელს გარდაცვლილი გერმანიის მუშათა ნაციონალ-დემოკრატიული პარტიის წევრის ალბერტ შლაგეტერის პატივისცემის ნიშნად. შლაგეტერის სახლში სიტყვით გამოსულან ბრიუნინგი, გებელსი და ჰიტლერიც.

მეორე მსოფლიო ომის დროს ტექნიკის სახლი დაინგრა.

ომის შემდეგ შენობა პრაქტიკულად არ აღუდგენიათ. შენობის ნაწილში მოაწყვეს მაღაზიები, რომლებიც გარშემორტყმული იყო ღია ეზოებით (მომავალში - ტექნიკის სახლის ძირითადი ტერიტორია), სადაც განათავსეს ცენტრალური ბაზრის სავაჭრო პავილიონები.

2000-იანი წლების დასაწყისში დაიწყეს შენობის აღდგენა როგორც სავაჭრო ცენტრი და მიიღო სახელწოდება „ეპიცენტრი“.

## არქიტექტურა 
ტექნიკის სახლი წარმოადგენს საგამოფენო დარბაზს, რომლის სიგრძეა 121 მეტრი, სიგანე - 46 მეტრი. 

კუთხეებში შენობას აქვს მინაშენები, რომლებშიც განთავსებულია ბიურო, სასწავლო კინოთეატრი, რესტორანი. 

შენობა აგებულია ბაუჰაუზის არქიტექტურულ სტილში წითლი აგურისაგან და არ არის შელესილი. შენობის არქიტექტორია - ჰანს ჰოპი. კედლები შემკულია ჰორელიეფებით, რომლის ავტორები არიან გერმან ბრაჰერტი და ერნსტ ფილიცი.

## ლიტერატურა 
*Балдур Кёстер «Кёнигсберг. Сегодняшний Калининград. Архитектура немецкого времени» . Перевод с немецкого (текст). Данные оригинального немецкого издания: Baldur Köster , Husum Druck; 2000, ISBN 3-88042-923-5
*Мультимедийный справочник «Кёнигсберг 1255—1945». (с) И. Заболотов, 2004 г.

## სქოლიო
კატეგორია:რუსეთის კულტურული მემკვიდრეობის ძეგლები კალინინგრადის ოლქში
კატეგორია:კალინინგრადის ღირსშესანიშნაობები
აბასები

**აბასები** — იაკუტურ მითოლოგიაში ბოროტი სულები, ლარიქსის (ხე) სიმაღლე გოლიათები ან ერთფეხიანი, ერთხელიანი და ერთთვალიანი ურჩხულები. მათი საქმიანობით აიხსნებოდა დედამიწაზე არებული ყოველგვარი ბოროტება. ისინი იკვებებოდნენ ადამიანების (70 წლამდე) და ცხოველების სულებით. ავადმყოფის ან გარდაცვლილის ნათესავები მსხვერპლს სწირავდნენ მათ, რათა მსხვერპლი სულზე გადაეცვალათ.

## ლიტერატურა
* უცხო სიტყვათა ლექსიკონი, გვ. 9, თბ., 2007.

კატეგორია:მითოლოგიური არქეტიპები
ბრანდენბურგის კარიბჭე (კალინინგრადი)

**ბრანდენბურგის კარიბჭე** (; ) — ქალაქ კალინინგრადის შვიდი შემონახული კარიბჭიდან ერთ-ერთი. მდებარეობს ბაგრატიონის ქუჩის ბოლოში და გადის სუვოროვის ქუჩაზე (ყოფილი ბერლინის ქუჩა), ქალაქის ისტორიული რაიონის ჰაბერბერგის საზღვარზე.

ბრანდენბურგის კარიბჭე ქალაქის ერთადერთი კარიბჭეა, რომელიც დღემდე თავისი პირდაპირი დანიშნულებით გამოიყენება.

## ისტორია 
ბრანდენბურგის კარიბჭე ააშენეს კენიგსბერგში 1657 წელს პირველი დიდი კედლის სამხრეთ-დასავლეთ ნაწილზე, ბრანდენბურგის ციხესიმაგრისკენ მიმავალ გზაზე. სახსრების სიმცირისა და შესაბამისი პროექტის არქონის გამო ააგეს ხის კარიბჭე. საიმედო დაცვისათვის მის წინ გაავლეს ორმო და ამოავსეს წყლით. 

ასი წლის შემდეგ, პრუსიის მეფე ფრიდრიხ II-ის ბრძანებით, მოძველებული სტრუქტურა მოარღვიეს და მის ადგილზე ააგეს მასიური აგურის ნაგებობა ორი გასასვლელით, რომლებიც შეისრული გადახურვით სრულდებოდა. ახალი ქვის ნაგებობა სრულიად კეტავდა გზას სამხრეთისაკენ (ამჟამად სუვოროვის ქუჩა) და ემსახურებოდა ქალაქის საიმედო დაცვას. სქელი კედლები კარგი თავშესაფარი იყო მცირე გარნიზონისათვის. აქვე განთავსებული იყო საოფისე ნაწილი, დამხმარე სათავსოები, სასაწყობე ფართები და ამწევი მექანიზმები. 1843 წელს მიმდინარე სარესტავრაციო სამუშაოების დროს კარიბჭე სერიოზულად გადააკეთეს და გააფორმეს დეკორატიული ფრონტონებით, ჯვრის ფორმის ყვავილის ფორმებით, სტილიზებული ფოთლებით, გერბებით და მედალიონებით. კარიბჭეზე დაამონტაჟეს სამხედრო მინისტრის, რუსეთის არმიაში მიმდინარე რეფორმების მონაწილის, ფელდმარშალ გერმან ფონ ბოიენის სკულპტურული პორტრეტი. მარჯვნივ საინჟინრო კორპუსის ხელმძღვანელის, მეორე გამაგრებითი კედლის ერთ-ერთი ავტორის, ერნსტ ფონ ასტერის  გამოსახულება. 

ბრანდენბურგის კარიბჭე ერთადერთია, რომელიც დღესაც თავის ადრინდელ სატრანსპორტო ფუნქციას ასრულებს. ნაგებობა გაარემონტა და იცავს სახელმწიფო, როგორც არქიტექტურულ ძეგლს.

## არქიტექტურა 
კარიბჭეს აქვს ორი გასასვლელი. მიუხედავად იმისა, რომ XIX საუკუნის შუა წლებში კენიგსბერგის ყველა კარიბჭე აშენებული  იყო ნეოგოთიკურ სტილში, გოთური არქიტექტურის მოტივები განსაკუთრებით გამოხატულია ბრანდენბურგის კარიბჭეში.

კარიბჭე მდიდრულადაა შემკული დეკორატიული ელემენტებით, მაგალითად, ჰორელიეფები და სტილიზებული ქვის ყვავილები.

## ლიტერატურა 
* *В. Н. Строкин*. Памятники ратного прошлого. Путеводитель по памятным местам Калининградской области. Калининград: Калининградское книжное издательство, 1995.
* *Авенир Овсянов*. В казематах королевского форта. Калининград: Янтарный сказ, 1999.

კატეგორია:რუსეთის კულტურული მემკვიდრეობის ძეგლები კრასნოდარის მხარეში
კატეგორია:კალინინგრადის კარიბჭეები
დედოფალ ლუიზას სახელობის კირხე

**დედოფალ ლუიზას სახელობის კირხე** (; )  — ისტორიული შენობა კალინინგრადში. ქალაქის ერთ-ერთი ღირსშესანიშნაობა. წარსულში იყო ლუთერანული ეკლესია, ამჟამად კირხეს შენობაში განთავსებულია კალინინგრადის საოლქო თოჯინების თეატრი.  მშენებლობა მიმდინარეობდა 1899-1901 წლებში. აგებულია  არქიტექტორ ფრიდრიხ ჰაიტმანის მიერ.

მისამართი: კალინინგრადი, გამარჯვების პროსპექტი, 1. კალინინგრადის ცენტრალური პარკის ტერიტორიაზე.

## ისტორია 
კირხე ააშენეს პრუსიის დედოფალ ლუიზას სახელზე. პროექტის ავტორი იყო არქიტექტორი ფრიდრიხ ჰაიტმანი. 

ეკლესია ააგეს 1899-1901 წლებში. სამხრეთის მხრიდან ეკლესიას მიაშენეს სასულიერო პირის სახლი, რომელიც თავისი სტილით ძალიან ჩამოჰგავდა თავად ეკლესიას (ამჟამად არ შემონახულა). 

ეკლესიის შენობა დაზიანდა მეორე მსოფლიო ომის მსვლელობის პერიოდში და დიდი ხნის განმავლობაში ნანგრევების მდგომარეობაში იყო. 1960-იან წლებში იგეგმებოდა მისი დანგრევა, მაგრამ ეკლესია გადაარჩინა სახელმწიფო საპროექტო ინსტიტუტის არქიტექტორმა იური ვაგანოვმა, რომელმაც შეიმუშავა პროექტი და ყოფილი კირხეს შენობა გადააკეთა თოჯინების თეატრის შენობად. ამ პროექტის შესაბამისად ეკლესია აღადგინეს და ახალ ხარისხში მოქმედება დაიწყო 1976 წელს. 

ინტერიერი აღადგინეს ომამდელი მდგომარეობის მიხედვით, მაგრამ როგორც ასეთი მთლიანობაში მოხდა ინტერიერის სრულიად მორგება ახალ ფუნქციაზე. კამარის ნარჩენები დაანგრიეს, ხოლო ეკლესიის შიდა სათავსო გაყეს ორ სართულად თანამედროვე გადახურვით. პირველ სართულს გამოიყენებდნენ როგორც საგამოფენო დარბაზს, ხოლო მეორე სართულზე იმართებოდა წარმოდგენები.

## არქიტქტურა 
კირხეს არქიტექტურა არ შეიძლება რომელიმე კონკრეტულ სტილს დავუკავშიროთ. თავდაპირველად აპირებდნენ შენობა აეგოთ როგორც ნეორენესანსული ნაგებობა, შემდეგ პროექტი შეიცვალა. აგებულ შენობას ჰქონდა რომანული არქიტექტურული სტილის ნიშნები. შენობის სტილი არ იყო ისტორიული, იგი უფრო წარსულის რომანტიკული ინტერპრეტაცია იყო. ნაგებობას ასევე ჰქონდა მოდერნის ელემენტები. 

შენობის ზომები შემდეგნაირია: სიგრძე - 47 მეტრი, სიგანე  - 22 მეტრი, შუა ნავის სიმაღლე - 16,5 მეტრი. ეკლესია სამნავიანია და ამასთანავე ასიმეტრიულია. შუა ნავის სიგრძეა 12 მეტრი, ჩრდილოეთისა - 6 მეტრი, ხოლო სამხრეთისა - სულ 2 მეტრი. 

ტაძარს აქვს ორი განსხვავებული კოშკი. მთავარ კოშკზე დამონტაჟებულია საათი.

## იხილეთ აგრეთვე 
* დედოფალ ლუიზას ხიდი
* დედოფალ ლუიზას ძეგლი

## ლიტერატურა
* Бальдур Кёстер «Кёнигсберг. Сегодняшний Калининград. Архитектура немецкого времени» . Перевод с немецкого (текст). Данные оригинального немецкого издания: Baldur Köster , Husum Druck; 2000, ISBN 3-88042-923-5

კატეგორია:კალინინგრადის ღირსშესანიშნაობები
შილერის ძეგლი (კალინინგრადი)

**შილერის ძეგლი** (; ) — ძეგლი კალინინგრადში. ეძღვნება გერმანელ პოეტს, ფილოსოფოსსა და დრამატურგს ფრიდრიხ შილერს.

## ისტორია 
ბრინჯაოს ძეგლი შექმნა 1910 წელს გერმანელმა მოქანდაკემ, კენიგსბერგის სამხატვრო აკადემიის ქანდაკების კათედრის მასწავლებელმა სტანისლავ კაუერმა. შილერის ძეგლის გარშემო სტანისლავ კაუერის ავტორობით სხვა ნამუშევრებიცაა: „ნიმფა ბანაობის შემდეგ“, „დედა და შვილები“, „შადრევანი პუტი“, რელიეფი პოლიციის პრეზიდიუმის შენობაზე და სხვა. 

უცნობია რა მიზეზით აღმართეს ძეგლი კენიგსბერგში ფრიდრიხ შილერის პატივსაცემად, რომელიც არ ცხოვრობდა ქალაქში. ერთ-ერთი ვერსიით ძეგლის აღმართვა მიუძღვნეს კენიგსბერგის თეატრის 100 წლის იუბილეს, რომელიც გაიხსნა 1810 წელს შილერის ნაწარმოებით „ვილჰელმ ტელი“. 

1934 წელს ძეგლი, რომელიც თავდაპირველად იდგა თეატრის წინ, გადაიტანეს ახალი თეატრის წინ მდებარე სკვერში. 

ძეგლი დაზიანდა 1944 წლის ავიადარტყმის შედეგად, მაგრამ გადაურჩა 1945 წლის აპრილის შტურმს. ლეგენდის თანახმად, შტურმის დროს ძეგლზე რუსულად წააწერეს: „არ ესროლოთ! ეს თქვენია!“.

მეორე მსოფლიო ომის შემდეგ, 1950-იანი წლების შუა პერიოდში, ძეგლი გაარემონტეს. კვარცხლბეკზე დაამატეს წარწერა რუსულ ენაზე და ასევე შილერის ცხოვრების წლები. 

2017 წლის მდგომარეობით შილერის ძეგლი არის რუსეთის ფედერაციის მონუმენტალური ხელოვნების ძეგლი და იცავს სახელმწიფო. ძეგლი მდებარეობს თეატრის მოედანზე (მშვიდობის პროსპექტზე), კალინინგრადის საოლქო დრამატული თეატრის ახლოს (ყოფილი ახალი თეატრის შენობა).

## რესურსები ინტერნეტში
* Описание памятника на портале Prussia39
* Описание памятника на konigsberg.ru 
* Описание памятника на портале «КУЛЬТУРА.РФ»

## სქოლიო
კატეგორია:რუსეთის კულტურული მემკვიდრეობის ძეგლები კალინინგრადის ოლქში
კატეგორია:კალინინგრადის ძეგლები
დარევსკის გველგესლა

**დარევსკის გველგესლა** () — შხამიანი გველი გველგესლასებრთა ოჯახისა. დედალი ტანად მამალზე დიდია; დედლის სხეულის სიგრძეა 40 სმ, ხოლო მამლისა — 25 სმ. სახელწოდება მიიღო ცნობილი ჰერპეტოლოგის ილია დარევსკის პატივსაცემად, რომელმაც პირველმა აღმოაჩინა ამ სახეობის ეგზემპლარი სომხეთში.

მამლების სხეულის სიგრძე — 260 მმ, კუდისა — 39-43 მმ აღწევს, ხოლო დედლებისა — 420 მმ და — 45-50 მმ შესაბამისად. ფართო თავი აქვს, დინგის გვერდითი მხარე წაწვეტებულია, წინა მხარე ცოტათი მომრგვალო. მოყვითალო-მორუხო ან მოყვითალო-მოყავისფრო ფერისაა. სხეულის გასწვრივ ზურგზე გასდევს მურა ზიგზაგისებური ზოლი, გვერდებზე — ერთ მწკრივზე მუქი სუსტადშესამჩნევი ლაქები. მუცელი მოშავოა.  

ხანგრძლივი დროის განმავლობაში ცნობილი იყო ამ სახეობის მხოლოდ ერთი პოპულაცია სომხეთის ჩრდილო-დასავლეთ ნაწილსა და საქართველოში, კერძოდ, ჯავახეთის ქედის აღმოსავლეთ ნაწილში. ბოლო დროს აღმოჩენილია ამ სახეობის ორი ადგილსამყოფელი ჩრდილო-აღმოსავლეთ თურქეთში. დარევსკის გველგესლა იკვებება მემინდვრიებით, კალიებითა და კლდის ხვლიკებით. იგი ენდემურია კავკასიისთვის. გვხვდება იშვიათად; დარევსკის გველგესლა გადაშენების უკიდურესი საფრთხის წინაშე მყოფი სახეობაა, რის გამოც შეტანილია ბუნების დაცვის საერთაშორისო კავშირის წითელ წიგნში.

## რესურსები ინტერნეტში
* დარევსკის გველგესლა 
* დარევსკის გველგესლა 

## სქოლიო
კატეგორია:გველგესლასებრნი
ყაზანის ღვთისმშობლის კვართის საკათედრო ტაძარი

**ყაზანის ღვთისმშობლის კვართის საკათედრო ტაძარი** () — მართლმადიდებლური სტაროობრიადული საკათედრო ტაძარი ყაზანში. აგებულია 1905-1909 წლებში. წარმოადგენს ყაზანისა და ვიატკის ეპარქიის საკათედრო ტაძარს.

მიეკუთვნება რუსეთის მართლმადიდებელი (სტაროობრიადული) ეკლესიის ყაზანისა და ვიატკის ეპარქიას.

ხუთგუმბათიანი ტაძარი აგებულია ეროვნული რომანტიზმის სულისკვეთებით, არის XX საუკუნის დასაწყისის ტიპური მართლმადიდებლური ტაძარი. აკურთხეს 1909 წლის სექტემბერში.

## ისტორია 
### რევოლუციამდელი პერიოდი 
ყაზანის სტაროობრიადცელებმა ეკლესიის აშენების უფლება მიიღეს მხოლოდ 1905 წლის 17 აპრილს იმპერატორ ნიკოლოზ II-ის მანიფესტის მიხედვით.

1906 წელს დაიწყეს ტაძრის მშენებლობისათვის შემოწირულობის შეგროვება. თანხები ტაძრის ასაშენებლად გაიღეს ყაზანელმა და მოსკოველმა ვაჭრებმა. ტაძრის მშენებლობა დაიწყო 1907 წლის ივლისში. ტაძრის მშენებლობას ხელმძღვანელობდა ორი ყაზანელი სტაროობრიადცელი მღვდელი: პეტრე ზალეტოვი და ალექსი კალიაგინი.

1909 წლის 6 სექტემბერს ტაძარი აკურთხეს ღვთისმშობლის ხატის გამოცხადების სახელზე. 

ტაძრის ეგვტერში დაკრძალული არიან ყაზანისა და ვიატკის ეპისკოპოსი იოასაფი (გარდაიცვალა 1912 წლის მარტში) და პეტრე ზალეტოვი (გარდაიცვალა 1917 წელს). მათი დაკრძალვის ადგილები აღმოაჩინეს მხოლოდ 2016 წელს. 

ალექსი კალიაგინი ტაძარში მსახურობდა მისი მშენებლობიდან საბჭოთა პერიოდში ტაძრის დახურვამდე. ვასილი კირილევის მემუარული ცნობების მიხედვით, მთელი შენობა სავსე იყო იყო ყაზანში ევაკუირებული დოკუმენტების თაროებით, ტაძარი იყო დახურული ადგილი, რომელიც ყველა მხრიდან გარშემორტყმული იყო ბეტონის ღობეებით.

2016 წლის 6 დეკემბერს კვართის ეკლესიის წინ აღმართეს მიტროპოლიტ ანდრიანეს ძეგლი, რომელიც შეასრულა კომპანია „Ирэк“-ის ავტორთა კოლექტივმა (წამყვანი მოქანდაკე - მ. ბასკაკოვი, არქიტექტორები - კ. აშიხმინი და ა. შიპუნოვი).

## რესურსები ინტერნეტში
* Русская православная старообрядческая церковь в Казани 
* Панорамная фотография собора

## სქოლიო
კატეგორია:ყაზანის ტაძრები
კატეგორია:რუსეთის საკათედრო ტაძრები
ნაციონალ-ვანდალიზმი

**ნაციონალ-ვანდალიზმი** — ულტრანაციონლისტური კონცეფცია, რომლის დროსაც დევიაციის დესტრუქტიული ფორმა, რომელიც ვლინდება ხელოვნების ნიმუშების განადგურებასა ან შეურაცხყოფაში, გამართლებულია ნაციონალური იდეისადმი კუთვნილებით.

კატეგორია:პოლიტიკური იდეოლოგიები
კატეგორია:რასიზმი
პეტრე I-ის სახლი (ნიჟნი-ნოვგოროდი)

**პეტრე I-ის სახლი** () — ღირსშესანიშნაობა ნიჟნი-ნოვოგორდში. მდებარეობს თანამედროვე პოჩაინის ქუჩაზე (სახლი 27).

## ისტორია 
შენობა ააშენეს XVII საუკუნეში. ადგილობრივი გადმოცემის მიხედვით, ამ სახლში იმპერატორი პეტრე I ორჯერ შეჩერებულა: პირველად 1695 წელს აზოვის ლაშქრობის წინ, ხოლო მეორედ - 1722 წელს, როდესაც მიემგზავრებოდა ნიჟნი-ნოვგოროდში კუზმა მინინის საფლავის მოსანახულებლად. 

თავდაპირველად სახლი ეკუთვნოდა ვაჭარ ჩატიგინს, რის გამოც სახლის მეორე სახელწოდებაა ჩატიგინის სახლი. XVIII საუკუნეში ვაჭარ დოკუკინების კუთვნილებაა, 1765 წელს მიხაილ დოკუკინის ქვრივის ირინა პეტრეს ასულს ეკუთვნის. შემდეგ პერიოდში სახლის მფლობელები არაერთხელ შეიცვალა. XIX საუკუნეში შენობა ძლიერ მოძველდა და გამოიყენებოდა როგორც ღამის გასათენებელი სახლი. 1888 წელს სახლი შეიძინა ნიჟნი-ნოვგოროდის სამეცნიერო არქივმა, რათა მასში განეთავსებინა ისტორიული მასალები. 

2008 წლის 6 მარტს ნიჟნი-ნოვგოროდის მთავრობამ ჩატიგინის სახლის საზღვრები აღიარა კულტურული მემკვიდრეობის ძეგლად. 

## ბარი „პეტრე I-ის სახლი“ 
1996-2005 წლებში პეტრე I-ის სახლის სარდაფში განთავსებული იყო ამავე სახელწოდების პაბი, საკონცერტო მოედნით, რომელიც გათვლილი იყო ნიჟნი-ნოვგოროდელი მუსიკოსებისათვის. „მცირე სცენა“ ადგილს უთმობდა როკ-ჯგუფებს, რომელთა უმეტესობაც შემდეგ ცნობილი გახდნენ. აქ გამოდიოდნენ: „ДНК“, „Не Нашего мира“ (შემდეგ „Uma2rmaH“), ალექსი ხრინოვი, „40 градусов“, Shannon, The Racoons, The Dartz (სანქტ-პეტერბურგი), Puck & Piper (მოსკოვი), „Мата Хари“ (ძერჟინსკი). 

2005 წლის ივნისში ქალაქის ადმინისტრაციამ იჯარა აღარ გაუხანგრძლივა მფლობელებს და აუკრძალა მსგავსი აქტივობები ისტორიულ ნაგებობაში. ამჟამად ნაგებობა ნახევრადდანგრეულ მდგომარეობაში იმყოფება.

## რესურსები ინტერნეტში
* Дом Петра Первого в Нижнем Новгороде на сайте «Чудеса России» 
* Статья Светланы Высоцкой «Глянуть на Почайну» 
* Библиографический очерк «Царственные особы в Нижнем Новгороде»

კატეგორია:რუსეთის კულტურული მემკვიდრეობის ძეგლები ნიჟნი-ნოვგოროდის ოლქში
კატეგორია:ნიჟნი-ნოვგოროდის ღირსშესანიშნაობები
ბერგამის ალპები

**ბერგამის ალპები** () — ქედი ჩრდილოეთ იტალიაში, ლომბარდიის ალპების ძირითადი ნაწილი. სიგრძე დაახლოებით 80 კმ, სიმაღლე 3052 მ (მთა პიცო-კოკა). მაღალი მწვერვალებია: პუნტა-სკაისი (3040 მ), პიცო-რედორტა (3038 მ) და სხვა. ჩრდილოეთით შემოზღუდულია მდინარე ადის ხეობით (ვალტელინა), აღმოსავლეთით ეშვება მდინარე ოლოს ხეობისკენ, დასავლეთით — კომოს ტბისკენ, სამხრეთით გადადის ლომბარდიის წინაალპებში. ბერგამის ალპები აგებულია უძველესი კრისტალური და დანალექი ქანებით. გაბატონებულია ფართოფოთლოვანი ტყე (მუხა, წაბლი, წიფელი), რომელიც სიმაღლის მატებასთან ერთად გადადის ჯერ წიწვოვან ტყეში, ხოლო შემდეგ სუბალპურ და ალპურ მდელოებში.

## რესურსები ინტერნეტში
კატეგორია:იტალიის ქედები
4GB

**4GB** — ელექტრონული მუსიკის საერთაშორისო ფესტივალი საქართველოში. ტარდება ყოველწლიურად 2011 წლიდან. ეძღვნება ერთ-ერთი პირველი ქართველი დიჯეის, გიორგი ბაქანიძის, ხსოვნას. ტრადიციულად, ფესტივალის მთავარი შემსრულებელია გერმანელი მიშელ მაიერი. 

2013-2017 წლებში 4GB-ს ზედიზედ ხუთჯერ მიენიჭა წლის საუკეთესო ფესტივალის ტიტული ქართული ელექტრონული მუსიკის დაჯილდოების ცერემონიალის, ელექტრონავტის, მიერ.
## ლაინაფი 
## რესურსები ინტერნეტში 
*
*

## სქოლიო 
კატეგორია:ქართული მუსიკალური ფესტივალები
კატეგორია:ელექტრონული მუსიკის ფესტივალები
ნოდარ მალაზონია

**ნოდარ მალაზონია** (დ. 27 აპრილი, 1929, ოზურგეთი, საქართველოს სსრ) — ქართველი გრაფიკოსი, საქართველოს სსრ-ის დამსახურებული მხატვარი (1966), საქართველოს ეროვნული ვალუტის, ქართული ლარის დიზაინის ერთ-ერთი ავტორი. მისი მამა ლადო მალაზონია აგრეთვე მხატვარი იყო.

## ბიოგრაფია 
ნოდარ მალაზონია დაიბადა 1929 წლის 27 აპრილს ქალაქ ოზურგეთში. 1955 წელს დაამთავრა თბილისის სახელმწიფო სამხატვრო აკადემიის გრაფიკის ფაკულტეტი.

1956 წლიდან მონაწილეობს სხვადასხვა გამოფენებში, ხოლო 1958 წლიდან იყო ჟურნალ „ნიანგის“ მთავარი მხატვარი. საქართველოს საბჭოთა კავშირისგან დამოუკიდებლობის მოპოვების შემდეგ, ქვეყანა ეკონომიკურ კოლაფსში აღმოჩნდა, როდესაც რუსეთმა დაბლოკა ქართული ფულის რეზერვი და არ აწვდიდა რუბლს თბილისს. შედეგად, ქვეყანაში ამოიწურა სავალუტო რეზერვი და სიტუაციიდან ერთადერთი გამოსავალი ქვეყნის თავისი ფულის გამოშვება გახდა. ეროვნულ ვალუტაზე მუშაობა 1990 წლიდან დაიწყო, სადაც აქტიურად ჩაერთო მალაზონიაც, რომელიც 1990–1998 წლებში, მ. მალაზონიასთან ერთად შექმნა ქართული ლარის, პასპორტის, საქართველოს მოქალაქის პირადობის მოწმობის, ვაუჩერის, ქართული კუპონის, მართვის მოწმობის, ქართული თეთრის დიზაინი. სარეკლამო-საგამომცემლო კომპანია „ბენეფისის“ გენერალური დირექტორია.

## ჯილდოები 
*1978 — კატანიის ტურისტული პლაკატების საერთაშორისო გამოფენის უმაღლესი ჯილდო, "ოქროს სპილო" და პრეზიდენტის ვერცხლის მედალი
*1974 — ჟურნალ „კროკოდილი“, ბრინჯაოს მედალი
*1966 — საქართველოს სსრ-ის დამსახურებული მხატვარი
*1966 — საქართველოს მხატვართა კავშირი, ბრინჯაოს მედალი
*1964 — საქართველოს მხატვართა კავშირი, ბრინჯაოს მედალი
*1961 — სსრკ სახალხო მეურნეობის მიღწევათა გამოფენა (ВДНХ), ვერცხლის მედალი
*1960 — ბერლინის გამოფენის პრემია
*1957 — საქართველოს ახალგაზრდობის და სტუდენტთა ფესტივალის ლაურეატი
*საქართველოს სახალხო მხატვარი

## ლიტერატურა
**ვინ ვინაა საქართველოში: ქართული ბიოგრაფიული ცნობარი.*  თბილისი, 1998-1999. გვ. 208

## რესურსები ინტერნეტში
## სქოლიო
კატეგორია:დაბადებული 27 აპრილი
კატეგორია:დაბადებული 1929
კატეგორია:ქართველი გრაფიკოსები
კატეგორია:საქართველოს სსრ-ის დამსახურებული მხატვრები
კატეგორია:ოზურგეთში დაბადებულები
კატეგორია:საქართველოს სსრ-ის სახალხო მხატვრები
უზგენის რაიონი

** უზგენის რაიონი ** ()  — ყირგიზეთის  ოშის ოლქის რვა რაიონიდან ერთ-ერთი. ადმინისტრაციული ცენტრია ქალაქი უზგენი.
## მოსახლეობა 
2009 წლის აღწერის მიხედვით უზგენის რაიონში ცხოვრობს 228 114 ადამიანი, აქედან ყირგიზები შეადგენენ 168 277 ადამიანს ანუ მოსახლეობის 73,8%, უზბეკები  —  50 666 ადამიანი 22,2%, თურქები — 7210 ადამიანი 3,1%, რუსები — 707 ადამიანი 0,3%, უიღურები — 595 ანუ 0,3%

## რესურსები ინტერნეტში 
* Озгонский район: от глубины веков до наших дней // Эхо Оша
* http://www.cir.ru:8077/ips/Rusmap/HTMLS/SOATO/1308118.html

კატეგორია:ყირგიზეთის რაიონები
კატეგორია:ოშის ოლქი
საქართველოს ახალგაზრდობის წარმომადგენელი გაეროში

**საქართველოს ახალგაზრდობის წარმომადგენელი გაეროში** — პროგრამა საქართველოში, რომელსაც საფუძველი 2012 წელს ჩაეყარა და სრულად ფინანსდება საქართველოს განათლების, მეცნიერების, კულტურისა და სპორტის სამინისტროს მიერ, საქართველოს საგარეო საქმეთა სამინისტროსთან პარტნიორობით. 2021 წლიდან პროგრამას „ახალგაზრდობის სააგენტო” გაეროს საქართველოს ოფისთან პარტნიორობით ახორციელებს. გაეროში ქართველი ახალგაზრდების წარმომადგენლის მანდატი ერთწლიანია.

## პროგრამის ისტორია
300px|მინი|მარჯვნივ|გაეროს დროშა
გაეროს გენერალურმა ასამბლეამ პროგრამის განხორციელება 1981 წლიდან დაიწყო, როდესაც წევრ ქვეყნებს მოუწოდა, ახალგაზრდა დელეგატები ქვეყნის ოფიციალურ დელეგაციებში შეეყვანათ. აღნიშნული მოწოდება დაფიქსირებულია გაეროს რამდენიმე რეზოლუციაში.

პროგრამის განხორციელება საქართველოში 2012 წლიდან იწყება. სხვადასხვა ეტაპზე პროგრამას საქართველოს სპორტისა და ახალგაზრდობის საქმეთა სამინისტრო, საქართველოს განათლებისა და მეცნიერების სამინისტრო და საქართველოს საგარეო საქმეთა სამინისტრო ახორციელებდა.

2021 წლამდე პროგრამა ფინანსდებოდა საქართველოს განათლების, მეცნიერების, კულტურისა და სპორტის სამინისტროს მიერ, საქართველოს საგარეო საქმეთა სამინისტროსთან პარტნიორობით, ხოლო 2021 წლიდან პროგრამას „ახალგაზრდობის სააგენტო” გაეროს საქართველოს ოფისთან პარტნიორობით ახორციელებს.

## პროგრამის შინაარსი
გაეროში საქართველოს ახალგაზრდობის წარმომადგენლად შერჩეული პირები ახალგაზრდებთან გადიან კონსულტაციებს, ატარებენ შეხვედრებს საქართველოს მასშტაბით. მოგვიანებით, ახალგაზრდობის წარმომადგენელი მიემგზავრება გაეროს სათაო ოფისში (ნიუ იორკი, აშშ), სადაც როგორც საქართველოს დელეგაციის სრულუფლებიანი წევრი, მონაწილეობას იღებს გენერალური ასამბლეის მესამე კომიტეტის ღონისძიებებსა და საკომიტეტო მოსმენებში, სიტყვით გამოდის ამავე კომიტეტის სხდომაზე და მონაწილეობს ახალგაზრდობის შესახებ დადგენილების შემუშავებაში. ახალგაზრდობის წარმომადგენელს შეუძლია ეკონომიკური და სოციალური საბჭოს სოციალური განვითარების კომისიის სხდომებში მონაწილეობის მიღება. წარმომადგენელი წარადგენს საქართველოს ახალგაზრდებს სხვადასხვა საერთაშორისო ღონოსძიებებში. მონაწილეობას იღებს ახალგაზრდულ აქტივობებში.

## ახალგაზრდობის წარმომადგენლები
2012 წლიდან დღემდე საქართველოს ახალგაზრდობის წარმომადგენლები გაეროში არიან:

## იხილეთ აგრეთვე
*ევროსაბჭოს კონგრესის ახალგაზრდა დელეგატი საქართველოდან

## რესურსები ინტერნეტში
* კონკურსი „საქართველოს ახალგაზრდობის წარმომადგენელი გაერთიანებული ერების ორგანიზაციაში“ 

## სქოლიო
*
კატეგორია:ახალგაზრდული პოლიტიკა საქართველოში
საქართველოს 20 წლამდე მორაგბეთა ეროვნული ნაკრები

**საქართველოს 20 წლამდე მორაგბეთა ეროვნული ნაკრები** — საქართველოს რაგბის ასაკობრივი ნაკრები. წარმოადგენს საქართველოს მსოფლიოს 20 წლამდელთა სარაგბო დაპირისპირებებში. აღნიშნული ნაკრების პირველი საერთაშორისო დაპირისპირება გაიმართა 2005 წლის 23 მაისს პოლონეთის 20 წლამდე მორაგბეთა ეროვნული ნაკრების წინააღმდეგ, სადაც საქართველომ 49-0 იმარჯვა. ნაკრების მორაგბეებმა 2016 წლიდან ზედიზედ სამჯერ მიიღეს მონაწილოება რაგბის 20 წლამდელთა მსოფლიო ჩემპიონატზე და 2018 წელს ისტორიაში საუკეთესო შედეგი, მე-9 ადგილი დაიკავეს.
## სამწვრთნელო შტაბი
*ილია მაისურაძე — მთავარი მწვრთნელი
*ლადო კილასონია, ზურაბ ამონაშვილი და გაგა გურეშიძე — მწვრთნელის ასისტენტები
*ირაკლი ჭყონია, გიორგი ნადარეიშვილი და ანტონ ბრეტი — ფიზიკური მომზადების მწვრთნელები
*ლიამ რობინსონი და ირაკლი შაორშიძე — ფიზიოთერაპია
*ვახტანგ წიკლაური — ნაკრების ექიმი
*დავით რამიშვილი — ვიდეო ანალიტიკოსი
### საქართველო რაგბის მსოფლიოს 20 წლ. ჩემპიონატზე
## შეხვედრები და სტატისტიკა
## გამარჯვებები პირველი ეშელონის გუნდებთან
## შემადგენლობა
*2018 წლის 20 წლამდე მორაგბეთა მსოფლიო ჩემპიონატის შემადგენლობა*

## იხილეთ აგრეთვე
*საქართველოს მორაგბეთა ეროვნული ნაკრები
## რესურსები ინტერნეტში
* საქართველოს რაგბის კავშირი

კატეგორია:საქართველოს მორაგბეთა ეროვნული ნაკრები
თორნიკე ჯალაღონია

**თორნიკე ჯალაღონია** (დ. 12 დეკემბერი 1998) — ქართველი მორაგბე. 2018 წლიდან თამაშობს ფრანგულ „ბიარიცში“ რვა ნომრის (მღლეტელის) პოზიციაზე. მანამდე 2016-2018 წლებში იყო „გორის ჯიქის“ მოთამაშე. 2015-2016 წლებში ითამაშა 18 წლამდელთა, ხოლო 2017-2018 წლებში 20 წლამდელთა ეროვნულ ნაკრებში.

20 წლამდე მორაგბეთა მსოფლიო ჩემპიონატის დასრულების შემდეგ, სარაგბო პორტალმა RugbyPass-მა ტურნირის სიმბოლური ნაკრები დაასახელა. ტურნირის 15 საუკეთესო მოთამაშეს შორის თორნიკე ჯალაღონიაც მოხვდა.

## რესურსები ინტერნეტში
*მორაგბე თორნიკე ჯალაღონია საუკეთესო დამცველად დასახელდა imedinews.ge
*თორნიკე ჯალაღონია მსოფლიო ჩემპიონატის სიმბოლურ ნაკრებში მოხვდა 1tv.ge
## სქოლიო
კატეგორია:ქართველი მორაგბეები
კატეგორია:ცოცხალი ადამიანები
სოფლის ეროვნული მუზეუმი ბუქარესტში

**სოფლის ეროვნული მუზეუმი „დიმიტრიე გუსტი“** — ეთნოგრაფიული მუზეუმი ღია ცის ქვეშ, მდებარეობს რუმინეთის დედაქალაქ ბუქარესტში, ჰერასტრაუს პარკში. 

მუზეუმის ტერიტორიას უკავია 100,000 მ2, სადაც განთავსებულია ავთენტური სახლები რუმინეთის მთელი ტერიტორიიდან. პირვანდელი სახითაა წარმოდგენილი სახლების ინტერიერი, ყოფითი და სოფლის მეურნეობისათვის საჭირო იარაღები და ნივთები. მუზეუმში წარმოდგენილია ხის მართლმადიდებლური ეკლესიები. ნაგებობები ძირითადად XVIII, XIX და XX საუკუნის დასაწყისით თარიღდება. 

მუზეუმი 1936 წელს დააარსეს რუმინელმა მოღვაწეებმა: დიმიტრიე გუსტიმ, ვიქტორ იონ პოპამ და ჰენრი ჰ. შტალმა. 

## გალერეა

სურათი:BucarestVillageMuseum10.jpg
სურათი:RO B Village Museum Chiojdu Mic household house.jpg
სურათი:17 09 2011 Muzeul Satului (2).jpg
სურათი:RO B Village Museum Salciua household.jpg
სურათი:RO B Village Museum Fundu Moldovei household.jpg
სურათი:RO B Village Museum Sarichioi windmill.jpg

## რესურსები ინტერენტში
* სოფლის ეროვნული მუზეუმი „დიმიტრიე გუსტი“ 

## სქოლიო
კატეგორია:რუმინეთის მუზეუმები
ნაუმბურგის საკათედრო ტაძარი

**ნაუმბურგის საკათედრო ტაძარი** () — სამნავიანი, ორტრანსეპტიანი და ოთხკოშკიანი საკათედრო ტაძარი საქსონია-ანჰალტის მიწაზე, ქალაქ ნაუმბურგის ისტორიულ ცენტრში, გერმანია. 

ნაუმბურგის ტაძრის მშენებლობა დაიწყო 1028 წელს და იგი წარმოადგენს შუა საუკუნეების ხელოვნებისა და არქიტექტურის უნიკალურ მტკიცებულებას. ტაძარის შენობა აგებულია რომანულ და გოთიკურ სტილში. იგი არის გვიანი რომანული პერიოდიდან ადრე გოთიკურ პერიოდში გარდამავალი პერიოდის ნათელი მაგალითი. განსაკუთრებით მნიშვნელოვანია დასავლეთის ქორო, რომელიც განეკუთვნება XIII საუკუნის პირველ ნახევარს, იგი არქიტექტურისა და ქანდაკების შერწყმის შესანიშნავი ნიმუშია. დასავლეთი ქორო და ტაძრის დამაარსებლის, გრაფინია უტა ბალენშტედტელის (იგივე უტა ნაუმბურგელის), ქანდაკება წარმოადგენს სამხატვრო სკოლის შედევრს, რომელიც ცნობილია როგორც „ნაუმბურგელი ხელოსნების“ სახელით.

ტაძრის ქვის რელიეფებზე გამოსახულია ბიბლიის სცენები.

2018 წელს ნაუმბურგის საკათედრი ტაძარი იუნესკოს მსოფლიო მემკვიდრეობის ძეგლების სიაში შეიყვანეს.

## ლიტერატურა 
* М. В. Губарева, А. Ю. Низовский. 100 великих храмов мира. — М.: Вече, 2000. — 512 с. — (100 великих). — ISBN 5-7838-0506-8.
* Wassermann К., Нege F., Naumburg. Stadt und Dom, Dresd., 1952
* «Популярная художественная энциклопедия.» Под ред. Полевого В. М.; М.: Советская энциклопедия, 1986

## რესურსები ინტერნეტში 
* ოფიციალური ვებგვერდი
* იუნესკოს ოფიციალური გვერდი

## სქოლიო
კატეგორია:მსოფლიო მემკვიდრეობის ძეგლები გერმანიაში
თედო აბჟანდაძე

**თედო აბჟანდაძე** (დ. 13 ივნისი 1999) — ქართველი მორაგბე. 2019 წლიდან თამაშობს  ფრანგულ „ბრივში“ პირველი მგეზავის პოზიციაზე. 2017-2018 წლებში იყო ტერენის კოლეჯის მოთამაშე, 2017-2018 წლის სეზონში კი ქუთაისის აიას ღირსებას იცავდა. 2018 წლიდან თამაშობს საქართველოს მორაგბეთა ეროვნულ ნაკრებში.
## კარიერის დასაწყისი
აბჟანდაძემ რაგბის თამაში მშობლიურ ქუთაისში, ქართული რაგბის კლუბ „აიაში“ 8-9 წლის ასაკში დაიწყო, მისი პირველი მწვრთნელები რამაზ სვანაძე და ალეკო ნიქაბაძე იყვნენ. კარიერის დასაწყისს თედო ასე იხსენებს:

მოგვიანებით, თედო საქართველოს რაგბის აკადემიის დასავლეთ საქართველოს ახლად გახსნილ ფილიალში მიიწვიეს, სადაც მომზადებას გადიოდა და მომავალი კარიერისთვის უნარებს ხვეწდა. 17 წლის ასაკში უკვე ქუთაისის „აიას“ ძირითად შემადგენლობაში თამაშობდა. შემდეგ კი საქართველოს 20 წლამდელთა ეროვნული ნაკრების წევრიც გახდა.

## სქოლიო
კატეგორია:ქართველი მორაგბეები
კატეგორია:ცოცხალი ადამიანები
ლავანგი

**ლავანგი** () — აზერბაიჯანში გავრცელებული კერძი. მზადდება თევზის ან ქათმის შიგთავსისგან. ხშირად ასე უწოდებენ ყველა იმ კერძს, რომელშიც გამოიყენება ეს შიგთავსი. თევზის ლავანგი ლენქორანელების (ქალაქი აზერბაიჯანის რესპუბლიკის სამხრეთში) საყვარელი კერძია.

## სქოლიო
კატეგორია:აზერბაიჯანული სამზარეულო
ჩიზ-ბიზი

**ჩიზ-ბიზი** () — ყირგიზული, უზბეკური და აზერბაიჯანული სამზარეულოს ტრადიციული კერძი. მოხრაკული ტიპისაა. ყოველთვის გამოიყენება სუბპროდუქტები (ცხვრის ღვიძლი, ფილტვები, გული, თირკმელები) რომლებსაც ემატება ბოსტნეული (კარტოფილი, ხახვი და სხვა). ყირგიზული სიტყვა „ჩიზ-ბიზი“ მიეკუთვნება ონომატოპეას. 

## სქოლიო
კატეგორია:აზერბაიჯანული სამზარეულო
შაქის ისტორიულ-ეთნოგრაფიული მუზეუმი

**შაქის ისტორიულ-ეთნოგრაფიული მუზეუმი** () — მუზეუმი აზერბაიჯანის რესპუბლიკის ქალაქ შაქში. მუზეუმი ატარებს აზერბაიჯანელი პედაგოგის, მწერლის და ეთნოგრაფის რაშიდ ბეგ ეფენდიევის სახელს.

შაქის ეთნოგრაფიული მუზეუმი დაფუძნებულია განათლების კომიტეტის გადაწყვეტილებით 1925 წლის სექტემბერში. 1980 წელს მუზეუმი გადავიდა შენობაში, რომელიც აშენებული იყო 1895 წელს ყაზარმის სახით. მუზეუმის საერთო ფართობი შეადგენს 924 მ², მათგან 724 მ² დათმობილია ექსპოზიციების დრბაზებისთვის. მუზეუმში გამოფენილია 5000 ექსპონატზე მეტი, რომელებიც გამოხატავს ისტორიას, კულტურას, ხელოვნების უძველეს სახეობას, შაქის რეგიონის ეთნოგრაფიას და სამზარეულოს. ასევე მუზეუმში განლაგებულია სტენდები, რომლებიც მიძღვნილია დიდი სამამულო ომისადმი, ასევე ავღანეთისა და ყარაბაღის ომებისადმი.

## რესურსები ინტერნეტში
## სქოლიო
კატეგორია:აზერბაიჯანული კულტურა
კატეგორია:აზერბაიჯანის მუზეუმები
კატეგორია:1925 წელს დაარსებული მუზეუმები
კატეგორია:მუზეუმები ანბანის მიხედვით
ყალის სახელმწიფო ისტორიულ-ეთნოგრაფიული ნაკრძალი

thumb|right|250px|ყალის სახელმწიფო ისტორიულ-ეთნოგრაფიული ნაკრძალი
**ყალის სახელმწიფო ისტორიულ-ეთნოგრაფიული ნაკრძალი** () — ისტორიულ-ეთნოგრაფიული ნაკრძალი აზერბაიჯანის აღმოსავლეთში, აფშერონის ნახევარკუნძულის ცენტრში, სტრატეგიულად მნიშვნელოვან ბორცვზე.

სოფელ ყალის ძველი ნაწილი 1988 წელს გამოცხადებული იქნა ისტორიულ-ეთნოგრაფიულ ნაკრძალად და მოიცავდა 216 ისტორიულ, ეთნოგრაფიულ, არქეოლოგიურ არქიტექტურულ ძეგლს. სოფელში განლაგებულია ხუთი მეჩეთი, გალავანის ნანგრევები, სამი აბანო, 170-ზე მეტი სახლი, ასევე მავზოლეუმები, სამარხები და ა.შ. სოფელი ყალის ეს უბრალოდ ძეგლთა კოლექცია არ არის, რომელიც თვალნათლად გვაჩვენებს შუა საუკუნეების არქიტექტურას, არამედ იგი არის კომპლექსი, რომელიც შუა საუკუნეების აფშერონის ნახევარკუნძულისთვის დამახასიათებელი ქალაქის იმიტაციას ახდენს.

## სქოლიო
კატეგორია:აზერბაიჯანის არქიტექტურა
გიორგი მენაბდე (მორაგბე)

**გიორგი მენაბდე** (დ. 24 აგვისტო, 1999) — ქართველი მორაგბე. 2016 წლიდან თამაშობს რაგბის კლუბ „ბათუმში“, დიდი 10-ში კვაჭის პოზიციაზე. 2017 წლიდან არის საქართველოს 20 წლამდელთა ეროვნული ნაკრების წევრი.
## სქოლიო
კატეგორია:ქართველი მორაგბეები
კატეგორია:დაბადებული 24 აგვისტო
კატეგორია:დაბადებული 1999
კატეგორია:თბილისში დაბადებულები
გ
ლუკა აზარიაშვილი

**ლუკა აზარიაშვილი** (დ. 30 ნოემბერი, 1999) — ქართველი მორაგბე. 2018 წლიდან თამაშობს ფრანგულ „მონპელიეში“ ბურჯის პოზიციაზე. 2016-2017 წლებში ითამაშა 18 წლამდელთა, ხოლო 2018 წლიდან არის საქართველოს 20 წლამდელთა ეროვნულ ნაკრების წევრი.

## სქოლიო
კატეგორია:ქართველი მორაგბეები
კატეგორია:ცოცხალი ადამიანები
Reggaeon

**„REGGAEON“** (*„რეგიონი“*) — ქართული, რეგის მიმდინარეობის მუსიკალური ჯგუფი. 
## ისტორია
ჯგუფი „რეგიონი“ 2008 წლის აგვისტოში, ქალაქ რუსთავში ჩამოყალიბდა. ჯგუფი  ერთ-ერთ პირველია ამიერკავკასიაში, რომელიც რეგის ასრულებს. 

დღემდე ჯგუფს 1000-ზე მეტი კონცერტი აქვს ჩატარებული.

## მონაწილეობა
*2008 წელს ჯგუფმა მოაწყო სოლო ტურნე საქართველოს რამდენიმე ქალაქში. კონცერტებიდან შემოსული თანხა გადაირიცხა სამაჩაბლოდან და აფხაზეთიდან დევნილი მოსახლეობის დამხარების ფონდში.

## წევრები
*ლაშა ნოზაძე (ვოკალი)
*ლაშა სხილაძე (დრამი)
*პავლე კობალაძე (ბასი)
*ნიკა წერეთელი (კლავიში)
*აჩიკო ციმაკურიძე (სოლო გიტარა)
*ირაკლი მენაღარიშვილი (ხმის დიზაინი, პერკუსია)
## რესურსები ინტერნეტში
* Reggaeon Youtube-ზე

## სქოლიო
კატეგორია:ქართული მუსიკალური ჯგუფები
სამხედრო მოვალეობა აზერბაიჯანში

**სამხედრო მოვალეობა აზერბაიჯანში** —  კანონი სამხედრო მოვალეობისა და სამხედრო სამსახურის შესახებ, რომელიც მიღებულ იქნა 2011 წლის 23 დეკემბერს. ეს კანონი „განსაზღვრავს აზერბაიჯანის რესპუბლიკის შეიარაღებული ძალებისა და აზერბაიჯანის რესპუბლიკის კანონმდებლობის შესაბამისად შექმნილ სხვა სამხედრო ფორმირებებში სამხედრო მოვალეობისა და სამხედრო სამსახურის სამართლებრივი რეგულირების წესებს“.

## კანონი 
კანონის თანახმად, აზერბაიჯანის რესპუბლიკის შეიარაღებული ძალების სამხედრო სამსახურში მონაწილეობა უნდა მიიღონ 18 წლამდე ასაკის ყველა მამაკაცმა. თუ მოქალაქეების მრწამსი ეწინააღმდეგება სამხედრო სამსახურის გავლას, მაშინ ალტერნატიულ სამხედრო სამსახურზე შემცვლა დასაშვებია. 19-დან 40 წლამდე ასაკის ქალები ნებაყოფლობით მიიღებიან სამხედრო სამსახურში. სამხედრო სამსახურის ხანგრძლივობა 18 თვეა, სავალდებულო სამსახურის ვადა 12 თვემდე მცირდება უმაღლესი განათლების მქონე ადამიანებისთვის.

## მოქალაქეთა რეგისტრაცია 
ყოველწლიურად იქმნება სამხედრო სარეგისტრაციო კომისია, რომელიც შედგება კომისიის თავმჯდომარისა (შესაბამისი აღმასრულებელი ხელისუფლების ხელმძღვანელი) და კომისიის წევრების (სამედიცინო სპეციალისტების) შემადგენლობისგან. იანვარსა და მარტს შორის, 16 წლის ასაკში მყოფი მამაკაცები უნდა დარეგისტრირდნენ შესაბამის სამხედრო განყოფილებებში. მათ უნდა გაიარონ სამედიცინო გამოკვლევა. მოქალაქეებს, რომლებსაც აქვთ მოკლევადიანი ჯანმრთელობის პრობლემა, სამედიცინო დაწესებულებებში სახელმწიფო ბიუჯეტის ხარჯზე მკურნალობენ.

## სამხედრო წოდებები 
სამხედრო წოდებები გადაეცემა სამხედრო პერსონალს მათი სამხედრო სტატუსის, სამხედრო განათლების, სამხედრო სამსახურის ხანგრძლივობისა და სხვა ფუნქციების მიხედვით.

განისაზღვრება შემდეგი სამხედრო წოდებები:

## იხილეთ აგრეთვე 
* აზერბაიჯანის შეიარაღებული ძალები

## სქოლიო 
კატეგორია:აზერბაიჯანის შეიარაღებული ძალები
კატეგორია:სამხედრო ვალდებულება
გურამ გოგიჩაიშვილი

**გურამ გოგიჩაიშვილი** (დ. 4 სექტემბერი 1998) — ქართველი მორაგბე. 2018 წლიდან თამაშობს  ფრანგულ „რასინგ 92-ში“ ბურჯის პოზიციაზე. მანამდე 2016-2018 წლებში იცავდა თბილისის ლოკომოტივის ღირსებას. 2017 წლიდან არის საქართველოს 20 წლამდელთა ეროვნული ნაკრების წევრი.

## სქოლიო
კატეგორია:ქართველი მორაგბეები
კატეგორია:ცოცხალი ადამიანები
პატარა ხარაგაულის მაცხოვრის ეკლესია

**პატარა ხარაგაულის მაცხოვრის ეკლესია** — ეკლესია ხარაგაულში. მდებარეობს ხარაგაულის უბან პატარა ხარაგაულში, ზღვის დონიდან 355 მეტრზე, პატარა ხარაგაულის სასაფლაოზე. აგებულია გვიან შუა საუკუნეებში. ნაგებია დამუშავებული ქვის კვადრებით. ზოგჯერ-გამოყენებულია ყორე ქვაც. 

ეკლესია დარბაზული ყოფილა. ამჟამად შემორჩენილია ნანგრევების სახით. პატარა ხარაგაულის მაცხოვრის ეკლესია მეორე მსოფლიო ომის დროს დაუნგრევიათ და ამჟამად მხოლოდ ტაძრის საძირკველია შემონახული.

## ლიტერატურა 
* ვეფხვაძე იზა, ხარაგაული, ქუთაისი, 2010, გვ., 122-123

კატეგორია:ხარაგაულის მუნიციპალიტეტის ტაძრები
ფირსაათი

**ფირსაათი** ('''') — მდინარე აზერბაიჯანში. მისი სიგრძე 199 კილომეტრია, აუზის ფართობი – 2280 კმ². სათავე აქვს კავკასიონის მთავარი წყალგამყოფი ქედის სამხრეთ კალთაზე. მიედინება ქალაქ ისმაილისა და შემახას ტერიტორიაზე. ერთვის კასპიის ზღვას.

## ლიტერატურა
* Памятники долины реки Пирсаат — Ш. С. Ахмедов (1985)

კატეგორია:აზერბაიჯანის მდინარეები
ვენეციის თავდაცვითი ნაგებობები

**XVI-XVII საუკუნეების ვენეციის თავდაცვითი ნაგებობები**  — იუნესკოს ოფიციალური ნომინაცია, რომლის შემადგენლობაშიც შედის ვენეციის დღევანდელი სამი ქვეყნის ექვსი თავდაცვითი ნაგებობა.

## თავდაცვითი ნაგებობები 
## რესურსები ინტერნეტში 
* Venetian Works of Defence between the 16th and 17th Centuries: Stato da Terra – Western Stato da Mar
* Eight new sites inscribed on UNESCO’s World Heritage List

კატეგორია:მსოფლიო მემკვიდრეობის ძეგლები იტალიაში
კატეგორია:მსოფლიო მემკვიდრეობის ძეგლები მონტენეგროში
კატეგორია:მსოფლიო მემკვიდრეობის ძეგლები ხორვატიაში
კარლოს ალბერტო ტორესი

. 1970]]

**კარლოს ალბერტო ტორესი** ( დ. 17 ივლისი, 1944, რიო-დე-ჟანეირო, ბრაზილია — გ. 25 ოქტომბერი, 2016, რიო-დე-ჟანეირო, ბრაზილია) — ბრაზილიელი ფეხბურთელი და ფეხბურთის მწვრთნელი. თამაშობდა მარჯვენა მცველის პოზიციაზე. 1970 წლის მსოფლიო ჩემპიონი ბრაზილიის ეროვნული საფეხბურთო ნაკრების შემადგენლობაში. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 46-ე ადგილზე დასახელდა.

## ბიოგრაფია 
ფეხბურთის თამაში რიო-დე-ჟანეიროში დაიწყო. 1963 წელს „ფლუმინენსესთან“ აფორმებს კონტრაქტს და პირველივე სეზონში საუცხოო საფეხბურთო მონაცემებით — მათ შორის მაღალი ტექნიკური მომზადებით და მოედნის ხედვის შესანიშნავი უნარით იპყრობს, როგორც გულშემატკივართა, ასევე სპეციალისტთა ყურადღებას. მიუხედავად იმისა, რომ სათამაშო ამპლუიდან გამომდინარე მარჯვენა მცველის პოზიციაზე უწევდა თამაში, დროთა განმავლობაში სულ უფრო მეტ გავლენას ახდენდა თამაშის მსვლელობაზე და თავის უშუალო ფუნქციებთან ერთად, საკმაოდ ხშირად ითავსებდა შეტევის ორგანიზატორის ფუნქციებსაც.

„ფლუმინენსეში“ გატარებული სამი სეზონის შემდეგ, 1966 წელს „სანტოსში“ გადადის, სადაც თავისი კარიერის მომდევნო რვა წელს ატარებს. ამ ხნის განმავლობაში „სანტოსის“ მაისურით 445 შეხვედრას თამაშობს და 40-ჯერ იღებს მეტოქეთა კარს. 1974–1977 წლებში კვლავ „ფლუმინენსეშია“. საერთო ჯამში, „ფლუმინენსთან“ ერთად სამჯერ კარიოკას ჩემპიონი და ერთხელ გუანაბარას თასის მფლობელი ხდება, ხოლო „სანტოსის“ შემადგენლობაში ერთხელ რიო–სან-პაულუს ტურნირში, ორჯერ ბრაზილიის და ხუთჯერ პაულისტას ჩემპიონატში იმარჯვებს, ასევე პრატას თასსა და სამხრეთ ამერიკის რეკოპას ეუფლება. 

### სანაკრებო კარიერა 
1964–1977 წლებში იყო ბრაზილიის ეროვნული ნაკრების წევრი, რომლის შემადგენლობაში 53 მატჩი ითამაშა და 8 ბურთი გაიტანა.
#### სტატისტიკა 
### მსოფლიო ჩემპიონატზე 
კარლოს ალბერტომ მექსიკის 1970 წლის მსოფლიო ჩემპიონატის 6 შეხვედრაში მიიღო მონაწილეობა და ერთი ბურთი გაიტანა.

## მიღწევები
### საკლუბო
;  ფლუმინენსე
* კარიოკას ჩემპიონატი (3): 1964, 1975, 1976
* გუანაბარას თასი: 1975                                 
;  სანტოსი
* ბრაზილიის ჩემპიონატი (სერია A) (2): 1965, 1968
* პაულისტას ჩემპიონატი (5): 1965, 1967, 1968, 1969, 1973
* რიო–სან-პაულუს ტურნირი: 1966
* პრატას თასი: 1968
* სამხრეთ ამერიკის რეკოპა: 1968

### სანაკრებო 
;  ბრაზილია
* მსოფლიო ჩემპიონატი: 1970
### ინდივიდუალური 
* მსოფლიო ჩემპიონატის სიმბოლური ნაკრების წევრი: 1970
* ფიფა-ს ასეული (FIFA 100): 2004
* ბრაზილიური ფეხბურთის მუზეუმის დიდების დარბაზის წევრი 

## ლიტერატურა
* 
* 
* 

## ბიბლიოგრაფია
*  
*  
*  
*  

## რესურსები ინტერნეტში
## სქოლიო 
კატეგორია:დაბადებული 17 ივლისი
კატეგორია:დაბადებული 1944
კატეგორია:გარდაცვლილი 25 ოქტომბერი
კატეგორია:გარდაცვლილი 2016
კატეგორია:ბრაზილიელი ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:ფლამენგოს ფეხბურთელები
კატეგორია:სანტოსის ფეხბურთელები
კატეგორია:ფლუმინენსეს ფეხბურთელები
კატეგორია:ბრაზილიის ნაკრების ფეხბურთელები
კატეგორია:1970 წლის მსოფლიო საფეხბურთო ჩემპიონატის ფეხბურთელები
კატეგორია:ფიფას 100-ეული
კატეგორია:ბრაზილიელი ფეხბურთის მწვრთნელები
კატეგორია:ბრაზილიელი პოლიტიკოსები
კატეგორია:მსოფლიო ჩემპიონები ფეხბურთში
ფრენსის ო’კონორი

**ფრენსის ენ ო’კონორი** (; დ. 12 ივნისი, 1967) — ინგლისური წარმოშობის ავსტრალიელი მსახიობი ქალი.

დაიბადა ოქსფორდშირში, ინგლისში, 1967 წელს პიანისტი დედისა და ბირთვული ფიზიკოსი მამის ოჯახში. როდესაც ფრენსისი ორი წლის იყო ოჯახი საცხოვრებლად პერთში, ავსტრალიაში გადავიდა.

მისი სამსახიობო დებიუტი შედგა ფილმში „სიყვარული და სხვა კატასტროფები“ 1996 წელს. ის ყველაზე მეტად ცნობილია ისეთ ფილმებში მონაწილეობით როგორებიცაა: „მენსფილდ-პარკი“ (1999), „სურვილით დაბრმავებული“ (2000), ხელოვნური ინტელექტი (2001), „როგორი მნიშვნელოვანია იყო სერიოზული“ (2002) და „დროის ხაფანგში“. 2009 წელს ო’კონორს გადაეცა AACTA Awards-ის ჯილდო, ხოლო 2000 და 2014 წელს ნომინირებული იქნა ოქროს გლობუსის დაჯილდოებაზე.

## რესურსები ინტერნეტში
* 

## სქოლიო
კატეგორია:დაბადებული 12 ივნისი
კატეგორია:დაბადებული 1967
კატეგორია:ავსტრალიელი ქალი კინომსახიობები
კატეგორია:ავსტრალიელი თეატრის მსახიობი ქალები
კატეგორია:ავსტრალიელი ქალი ტელემსახიობები
კატეგორია:XX საუკუნის ავსტრალიელი ქალი მსახიობები
კატეგორია:XXI საუკუნის ავსტრალიელი ქალი მსახიობები
კატეგორია:AACTA Award-ის მფლობელები
კატეგორია:ცოცხალი ადამიანები
ტბების მხარე (დიდი ბრიტანეთი)

**ტბების მხარე** () — მთიანი რეგიონი ჩრდილო-დასავლეთ ინგლისში, კამბრიის საგრაფოში. ისტორიულ-კულტურული ტერიტორია პრაქტიკულად გარშემორტყმულია კამბერლენდის მთებით.

ტბების მხარე ცნობილია თვალწარმტაცი მთიანი და ტბებიანი ლანდშაფტებით. ციცაბო მთები, დაბალი მწვანე ხეობები, იდუმალი ტბები, მრავალი პოეტისა და მხატვრისთვის შთაგონება გამხდარა, მათ შორის უილიამ ვორდსვორტისა და ბეატრის პოტერისათვის.

ტბების შემადგენლობაში შედის ინგლისში ოთხი ყველაზე დიდი ტბა — უინდერმირი, ალსუოტერი, ბასენტუეიტი და დერუენტ-უოტერი. ასევე ნაკრძალის ტერიტორიაზე მდებარეობს მთა სკოფელ-პაიკი, რომელიც ინგლისის უმაღლესი მწვერვალია. 

ტბების მხარის ტერიტორიაზე მდებარეობს ტბების მხარის ეროვნული პარკი.

2017 წლის 9 ივლისს ტბების მხარე შეყვანეს იუნესკოს მსოფლიო მემკვიდრეობის ძეგლების სიაში. 

## რესურსები ინტერნეტში
* Lake District National Park Authority 
* Фотографии Озёрного края 
* Относящиеся к Озерному краю документы на сайте Всемирного наследия

## სქოლიო
კატეგორია:მსოფლიო მემკვიდრეობის ძეგლები გაერთიანებულ სამეფოში
კატეგორია:გაერთიანებული სამეფოს გეოგრაფია
DreamWorks

**DreamWorks Pictures** (აგრეთვე ცნობილი როგორც **DreamWorks SKG** ან **DreamWorks Studios**, უფრო მეტად ცნობილია როგორც **DreamWorks**) — ამერიკული კინომწარმოებელი კომპანია, რომელიც დააარსეს სტივენ სპილბერგმა, ჯეფრი კატცენბერგმა და დევიდ გეფენმა 1994 წელს. თავდაპირველად DreamWorks დისტრიბუციას უწევდა საკუთარ და მესამე მხარის ფილმებს. 

2006 წელს კომპანია შეიძინა Viacom-მა (Paramount Pictures-ის მშობელი კომპანია). 2008 წელს DreamWorks-მაგანაცხადა Paramount-თან თანამშრომლობის დასრულების შესახებ და 1.5 მილიარდიანი კონტრაქტი გააფორმა ინდურ კომპანია Reliance Anil Dhirubhai Ambani Group-თან.  მომდევნო წელს DreamWorks-მა კომპანია Walt Disney Studios Motion Pictures-თან შეთანხმებას მოაწერა ხელი, რის მიხედვითაც, Disney-ის უფლება მიეცა მოეხდინა DreamWorks-ის ფილმების დისტრიბუცია Touchstone Pictures-ის მეშვეობით. შეთანხმებამ 2016 წლამდე გასტანა. 2016 წლის ოქტომბრიდან DreamWorks-ის ფილმების დისტრიბუციას ახორციელებს Universal Pictures. სპილბერგის კომპანია სავაჭრო მარკა DreamWorks-ის გამოყენებას აგრძელებს Universal Studios-ის ლიცენზიით.

## რესურსები ინტერენტში
* 
* 

## სქოლიო
კატეგორია:DreamWorks
კატეგორია:Amblin Partners
კატეგორია:აშშ-ის კინოდისტრიბუტორი კომპანიები
კატეგორია:ამერიკული კინოკომპანიები
კატეგორია:სტივენ სპილბერგი
კატეგორია:1994 წელს დაარსებული ამერიკული კომპანიები
კატეგორია:1994 წელს დაარსებული მედიაკომპანიები
კატეგორია:Universal Pictures
კატეგორია:NBCUniversal
თენგიზ ზამთარაძე

**თენგიზ ზამთარაძე** (დ. 2 იანვარი, 1998) — ქართველი მორაგბე. 2016 წლიდან თამაშობს  „ლელო სარასენსში“, დიდი 10-ში კვაჭის პოზიციაზე. 2017 წლიდან არის საქართველოს 20 წლამდელთა ეროვნული ნაკრების წევრი. 
## სქოლიო
კატეგორია:ქართველი მორაგბეები
კატეგორია:ცოცხალი ადამიანები
მედინა-ასაჰარა

**მედინა-აზაჰარა**  (, მომდინარეობს ) — სასახლეების ქალაქი ესპანეთში. აგებულია X საუკუნეში ომაიანების დინასტიის ხალიფა აბდ ალ-რაჰმან III-ის ბრძანების შესაბამისად. მდებარეობს კორდობიდან დასავლეთით 8 კილომეტრში, სიერა-მორენას მთიანი ქედის რაიონში. 

ქალაქის აგების ძირითადი მიზეზი ატარებდა პოლიტიკურ-იდეოლოგიურ ხასიათს: ხალიფის ტიტული მისი მფლობელისაგან მოითხოვდა ახალი ქალაქის, როგორც ძალაუფლების სიმბოლოს დაარსებას. ქალაქის აშენებით ომაიან ხალიფებს სურდათ წარმოჩენილიყვნენ ჩრდილოეთ აფრიკაში გაბატონებული ფატიმიდების ხალიფებზე უკეთესები. გარდა პოლიტიკისა, ისინი ასევე ოპონენტები იყვნენ რელიგიურ საკითხებში, კერძოდ, ფატიმიდები მისდევდნენ შიიტური ისლამის მიმდინარეობას და მტრობდნენ ომაიანებს, რომელთა უმეტესობა მისდევდა სუნიტურ ისლამს. 

ასევე გავრცელებულია პოპულარული მოსაზრება, რომ ქალაქი ააგეს ხალიფის ფავორიტის სახელად აზ-ზაჰრას პატივსაცემად.

1923 წელს არქეოლოგიური გათხრების შემდეგ მედინა ასაჰარა აღიარეს ესპანეთის ეროვნული კულტურის ძეგლად, ხოლო 2018 წელს იგი შეიტანეს იუნესკოს მსოფლიო მემკვიდრეობის ძეგლების სიაში.

## რესურსები ინტერნეტში
*Medina Azahara, the whim of the first Caliph of Al-Andalus
*Madinat al-Zahra by art historians (English)
*Madinat al-Zahra by art historians (Spanish)
*The Shining City: Qatar Visitor 
*Columbia "briefing"  by Prof. Dodds
*http://www.wmf.org/project/sal%C3%B3n-rico-palace-medina-al-zahra 
*Medina Azahara in Córdoba, Spain in Spanish

## სქოლიო
კატეგორია:ესპანეთის არქეოლოგიური ძეგლები
კატეგორია:ისლამური არქიტექტურა